### Beslutninger

Sagens behandling blev udsat i byrådets møde den 8. oktober 2025.

###

BESLUTNINGSFORSLAG FRA Victoria Lauridsen

1. Byrådet giver en kommunalt ansat, som varslede kommunen om asbestproblemer på [adresse], en offentlig undskyldning.

Der henvises til artikel i Din Avis af 10 sept. 2025: ”Han råbte op om farlig asbest: Vil ikke ønske det, jeg har oplevet for nogen”

”I stedet for at blive takket for at gøre opmærksom på en potentielt sundhedsskadelig situation, fik han en fyreseddel af Teknik og Miljø, der har bygherreansvaret, når noget skal laves på rådhuset”(Citat).

Hele asbestsagen har fået en fyldig dækning i lokale medier. Forsøg på bagatellisering fra kommunens side er endt med afdækning af, hvad der kun kan beskrives som en offentlig skandale.

Byrådet har fået en ”endelig” rapport om asbestskandalen på [adresse]. Vi må konstatere at det er særdeles alvorlige, ansvarspådragende forsømmelser der afdækkes i rapporten. Det ses, at der ikke har været en aktiv arbejdsmiljøorganisation på [adresse].

For asbesthåndtering er der ellers klare og velkendte regler. Disse er åbenlyst blevet tilsidesat.

Mange har påpeget at asbesthåndtering på [adresse] ikke er foregået på forsvarlig vis i henhold til arbejdsmiljøloven. Forsømmelsen har haft sine ofre og flere vil sikkert komme til. En af kommunens ansatte er død med arbejdsbetinget lungehindekræft. Medarbejderen havde en lang årrække været udsat for asbest på rådhuset.

På usaglig vis er denne kommunale medarbejder blevet fyret efter at have påpeget den uforsvarlige og ulovlige håndtering af asbest på rådhuset. ( Omtalt i Din Avis).

Velfærdslisten i [adresse] den 29.9.25

Lona Koch

### Sagsforløb

Udvalg: [adresse]

Dato: 29-10-2025

Arne Christensen: 8

Byrådet kunne ikke tiltræde forslaget i byrådets møde den 29. oktober 2025 med 23 stemmer imod (Socialdemokratiet, Det Konservative Folkeparti, Socialistisk Folkeparti, Venstre, Vagn Jepsen og Anton Toft), 2 for (Velfærdslisten de Rød-Grønne) og 3 undlod at stemme (Bertil Møller, Liberal Alliance og Danmarksdemokraterne).